Moses Lake

Moses Lake az Amerikai Egyesült Államok északnyugati részén, Washington állam Grant megyéjében, a Moses Lake–Othello statisztikai körzetben elhelyezkedő város. A 2010. évi népszámlálási adatok alapján 20 366 lakosa van. A városban tíz általános- és három középiskola, egy gimnázium, öt magániskola, valamint négy oktatási centrum működik. A településen található a Big Bend Közösségi Főiskola székhelye, valamint egykor egy japán diákokat oktató hétvégi intézmény (モーゼスレイク補習授業校, Mōzesu Reiku Hoshū Jugyō Kō) is üzemelt itt. Moses Lake napilapja a Columbia Basin Herald. Történet Az őslakosok a régiót „Houaph” néven említették, melynek jelentése fűzfa. A sinkiuse indiánok vezetője 1859 és 1899 között Moses törzsfőnök volt, aki a kormányzati nyomás miatt népével a Colville rezervátumba volt kénytelen költözni. A telepesek a közeli tavat a törzsfőnök tiszteletére Moses névre keresztelték, a város pedig németországi szülőhelyükre utalva a Neppel nevet kapta. Az első lakók halászattal és mezőgazdasággal foglalkoztak – az exporttermékek a ponty, a nyúl és gyümölcsök voltak. Mivel az öntözésre irányuló erőfeszítések hatástalanok voltak, a telepesek elhagyták a helységet. Moses Lake 1938-ban kapott városi rangot, ekkor 302 lakosa volt. 1942-ben megnyílt a légitámaszpont, 1955-ben pedig üzembe helyezték a Grand Coulee-gátat, így a település vonzóvá vált. Az új lakók halászat mellett juh- és marhatenyésztéssel foglalkoztak. Moses Lake a régió közlekedési, mezőgazdasági és pihenési központja lett. A légitámaszponton a második világháborúban használt P–38 Lightning és B–17 Flying Fortress pilótáit képezték. A háború befejeztével a bázis bezárt, azonban 1948-ban újra megnyitották; ekkortól a légierő használta a B–47 Stratojet és a B–50 Superfortress tesztelésére. Az egykori támaszponton ma a megyei repülőtér és a főiskola működik. A gát elkészültének köszönhetően 1938 és 1950 között 302-ről 2679 főre növekedett a népességszám. Éghajlat Népesség A 2010-es népszámláláskor a városnak 20 366 lakója, 7600 háztartása és 4995 családja volt. A népsűrűség 439,5 fő/km2. A lakóegységek száma 8365, sűrűségük 180,5 db/km2. A lakosok 76,4%-a fehér, 1,4%-a afroamerikai, 1%-a indián, 1,5%-a ázsiai, 0,1%-a a Csendes-óceáni szigetekről származik, 14,9%-a egyéb, 4,4%-a pedig kettő vagy több etnikumú. A spanyol vagy latino származásúak aránya 30,1% ( ) A háztartások 38,4%-ában élt 18 évnél fiatalabb. 46,3% házas, 13,2% egyedülálló nő, 6,2% egyedülálló férfi, 34,3% pedig nem család. 27,6% egyedül élt; 10,9%-uk 65 éves vagy idősebb. Egy háztartásban átlagosan 2,66 személy élt; a családok átlagmérete 3,25 fő. A medián életkor 32,1 év volt. A város lakóinak 29,6%-a 18 évesnél fiatalabb, 9,6% 18 és 24 év közötti, 27%-uk 25 és 44 év közötti, 21,4%-uk 45 és 64 év közötti, 12,3%-uk pedig 65 éves vagy idősebb. A lakosok 49,4%-a férfi, 50,6%-a pedig nő. Közlekedés A város közúton az Interstate 90-en és a Washington State Route 17-en haladva közelíthető meg, amelyeket a belvárossal az I-90 Business és a WA-171 köt össze. A megye autóbuszos közlekedését a Grant Transit Authority biztosítja. A településen található a Columbia Basin Railroad székhelye, amely Kelet-Washington legforgalmasabb rövidtávú vasútvonalának üzemeltetője. Az 1990-es években nagysebességű vasútvonalat terveztek Seattle és a megyei repülőtér között. Moses Lake-től nyolc kilométerre volt az 1942. november 24-én működésbe lépő Larson légitámaszpont (korábban Moses Lake légitámaszpont), melynek névadója Donald A. Larson őrnagy. 1965. november 19-én bejelentették, hogy 1970 júniusában a támaszpontot bezárják; helyén ma a Grant megyei nemzetközi repülőtér található, melyet a légierő mellett a NASA és a Boeing képző- és tesztelőhelye; a charterjáratokat a Columbia Pacific Aviation üzemelteti. A településen egy másik reptér (Moses Lake-i városi repülőtér) is található. Nevezetes személyek Alexys Nycole Sanchez, színész Bryan Warrick, NBA-játékos Clarence Gilyard, színész Dave Heaverlo, MLB-játékos Evel Knievel, kaszkadőr Jason Buck, NFL-játékos Joe Hooper, a Medal of Honorral kitüntetett veterán Joseph J. Tyson, a yakimai római katolikus egyházmegye püspöke Kirk Triplett, golfjátékos Martha Thomsen, modell Matt Cedeño, színész Pierson Fodé, színész Reid Stowe, színész és tengerész Ryan Doumit, MLB-játékos T. R. Bryden, MLB-játékos Testvérváros Jonezava, Japán Jegyzetek Fordítás Ez a szócikk részben vagy egészben a Moses Lake, Washington című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. További információk Hivatalos honlap Archiválva 2020. augusztus 11-i dátummal a Wayback Machine-ben (angolul)